Kĩrĩndĩ kĩnene kĩĩhumbĩte nguo ndaya cia rangi mwerũ (9-17)
7 Thutha ũcio ngĩona araika ana marũgamĩte ituri-inĩ iria inya cia thĩ, manyitĩte na makarũmia huho iria inya cia thĩ, nĩguo gũtikagĩe rũhuho rũkũhurutana thĩinĩ wa thĩ, kana iria-inĩ kana igũrũ rĩa mũtĩ o na ũmwe.2 Ngĩcoka ngĩona mũraika ũngĩ akĩambata oimĩte mwena wa irathĩro, arĩ na mũhũũri wa Ngai ũrĩa ũrĩ muoyo; na akĩanĩrĩra kũrĩ araika ana arĩa maaheetwo rũtha rwa kwananga thĩ na iria,3 akiuga atĩrĩ: “Mũtikanange thĩ kana iria o na kana mĩtĩ, nginya twambe tũhũũre ndungata cia Ngai witũ mũhũũri mathiithi-inĩ ma cio.”4 Na ngĩigua mũigana wa andũ arĩa maahũũrirũo mũhũũri, maarĩ ngiri igana rĩa mĩrongo ĩna na inya, arĩa maarutĩtwo kuuma mĩhĩrĩga-inĩ yothe ya ciana cia Isiraeli:5 Kuuma mũhĩrĩga wa Juda ngiri ikũmi na igĩrĩ makĩhũũrũo mũhũũri;kuuma mũhĩrĩga wa Reubeni ngiri ikũmi na igĩrĩ;kuuma mũhĩrĩga wa Gadi ngiri ikũmi na igĩrĩ;6 kuuma mũhĩrĩga wa Asheri ngiri ikũmi na igĩrĩ;kuuma mũhĩrĩga wa Nafitali ngiri ikũmi na igĩrĩ;kuuma mũhĩrĩga wa Manase ngiri ikũmi na igĩrĩ;7 kuuma mũhĩrĩga wa Simeoni ngiri ikũmi na igĩrĩ;kuuma mũhĩrĩga wa Lawii ngiri ikũmi na igĩrĩ;kuuma mũhĩrĩga wa Isakaru ngiri ikũmi na igĩrĩ;8 kuuma mũhĩrĩga wa Zebuluni ngiri ikũmi na igĩrĩ;kuuma mũhĩrĩga wa Jusufu ngiri ikũmi na igĩrĩ;kuuma mũhĩrĩga wa Benjamini ngiri ikũmi na igĩrĩ makĩhũũrũo mũhũũri.9 Na rĩrĩ, thutha ũcio ngĩona kĩrĩndĩ kĩnene kĩa andũ, arĩa gũtarĩ mũndũ ũngĩahotire kũmatara, kuuma ndũrĩrĩ ciothe, na mĩhĩrĩga, na iruka, na thiomi, marũgamĩte mbere ya gĩtĩ kĩrĩa kĩa ũnene na mbere ya Gatũrũme, mehumbĩte nguo ndaya cia rangi mwerũ; na maanyitĩte makĩndũ na moko.10 Na maanagĩrĩra na mũgambo mũnene makoiga: “Ũhonokio uumaga kũrĩ Ngai witũ, o ũcio ũikarĩire gĩtĩ kĩa ũnene, na kũrĩ Gatũrũme.”11 Nao araika othe maarũgamĩte mathiũrũrũkĩirie gĩtĩ kĩu kĩa ũnene o hamwe na athuri acio, na ciũmbe iria inya, na makĩĩgũithia magĩturumithia mothiũ mao thĩ mbere ya gĩtĩ kĩu kĩa ũnene magĩthathaiya Ngai,12 makiugaga ũũ: “Ameni! Rũgooco na riri na ũũgĩ na ngatho na gĩtĩo na hinya na ũhoti nĩ cia Ngai witũ tene na tene. Ameni.”13 Nake mũthuri ũmwe wa acio akĩnjũria atĩrĩ: “Andũ aya mehumbĩte nguo ndaya cia rangi mwerũ nĩa, na moimĩte kũ?”14 Na niĩ ngĩmwĩra o hĩndĩ ĩyo atĩrĩ: “Mwathi wakwa, wee nĩwe ũĩ.” Nake akĩnjĩra ũũ: “Aya nĩ arĩa moimĩte thĩna-inĩ ũrĩa mũnene, na nĩ mathambĩtie nguo ciao na thakame ya Gatũrũme igatuĩka cia rangi mwerũ.15 Nĩkĩo marĩ mbere ya gĩtĩ kĩa ũnene kĩa Ngai, na nĩ mamũrutagĩra ũtungata mũtheru mũthenya na ũtukũ thĩinĩ wa hekarũ yake; nake Ũcio ũikarĩire gĩtĩ kĩa ũnene nĩ agaatambũrũkia hema yake igũrũ rĩao.16 Nao matikaahũta kana manyote rĩngĩ, o na matigaacinwo nĩ riũa kana ũrugarĩ o na ũrĩkũ mũnene,17 tondũ Gatũrũme, o ũcio ũrĩ gatagatĩ-inĩ ga gĩtĩ kĩrĩa kĩa ũnene, nĩ akaamarĩithagia na akamatongoria kũrĩa kũrĩ ithima cia maĩ ma muoyo. Nake Ngai nĩ akaagiria maithori mothe kuuma maitho-inĩ mao.
kik_Latn kik_Latn